|  |  |  |  |
| --- | --- | --- | --- |
| |  | | --- | | Παροχή υπηρεσιών τεχνικού συμβούλου στο πλαίσιο του Χρηματοδοτικού Προγράμματος του Πράσινου Ταμείου “Χρηματοδότηση έργων και δράσεων για την ανάπτυξη βιώσιμων οικονομικών δραστηριοτήτων χαμηλού ανθρακικού και περιβαλλοντικού αποτυπώματος στις Π.Ε. Κοζάνης, Φλώρινας και στο Δήμο Μεγαλόπολης της Π.Ε Αρκαδίας από τα έσοδα πλειστηριασμών δικαιωμάτων εκπομπών 2018” |  |  | | --- | | Σχέδια Δράσης για την Κυκλική Οικονομία – Βασικές κατευθύνσεις | | |
| |  | | --- | | 2 Οκτωβρίου 2020 | |

|  |
| --- |
|  |

Να παραμείνει κενή

Περιεχόμενα

[Συντομογραφίες 3](#_Toc52541928)

[Εισαγωγή 4](#_Toc52541929)

[1. Αναφορά στο Εθνικό και Ευρωπαϊκό θεσμικό πλαίσιο, προβλέψεις Εθνικής Στρατηγικής και Σχεδίου Δράσης της Επιτροπής για την Κυκλική Οικονομία 5](#_Toc52541930)

[2. Βασικές κατευθύνσεις σύνταξης Σχεδίων Δράσης Κυκλικής Οικονομίας 5](#_Toc52541931)

Συντομογραφίες

|  |  |
| --- | --- |
| ΕΑΘ | Εκπομπές αερίων του θερμοκηπίου |
| ΕΣΕΚ | Εθνικό Σχέδιο Ενέργειας και Κλίματος |
| ΜΔΜ | Μηχανισμός Δίκαιης Μετάβασης |
| ΠΔΠ | Πολυετές Δημοσιονομικό Πλαίσιο |
| ΣΔΚΟ | Σχέδιο Δράσης Κυκλικής Οικονομίας |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |

Εισαγωγή

Οι προκλήσεις που σχετίζονται με το κλίμα και το περιβάλλον επηρεάζουν όλες τις χώρες, ασχέτως του βαθμού εξάρτησής τους από τα ορυκτά καύσιμα, και υπαγορεύουν την ανάγκη υιοθέτησης νέων βιώσιμων προτύπων παραγωγής, κατανάλωσης και διαβίωσης.

Η πολιτική της Ευρωπαϊκής Επιτροπής προβλέπει μηδενισμό των καθαρών εκπομπών αερίων του θερμοκηπίου (ΕΑΘ) έως το 2050, όπως αποτυπώθηκε στην «Πράσινη Νέα Συμφωνία» (COM(2019) 640 της 11.12.2019) για τη στρατηγική μετάβαση σε μια κλιματικά ουδέτερη Ένωση.

Η εθνική πολιτική αποτυπώθηκε στο Εθνικό Σχέδιο Ενέργειας και Κλίματος, ΕΣΕΚ (ΦΕΚ Β΄4893/31-12-2019), στο οποίο ενσωματώθηκε ο στόχος της πλήρους απολιγνιτοποίησης της χώρας έως το 2028, με ένα συντεταγμένο χρονοδιάγραμμα, για την αδιασάλευτη ευστάθεια του ηλεκτρικού συστήματος και την ασφάλεια του ενεργειακού της εφοδιασμού.

Ο στόχος της κλιματικής ουδετερότητας επιφέρει ευρύτερες επιπτώσεις σε περιοχές που εξαρτώνται σε μεγάλο βαθμό από ορυκτά καύσιμα ή από βιομηχανίες έντασης ΕΑΘ. Ως εκ τούτου, η ριζική αναδιάρθρωση των τοπικών οικονομιών πρέπει να διασφαλίζει ότι οι νέες δραστηριότητες που θα αναπτυχθούν σε αυτές μπορούν να συντηρήσουν και να ενισχύσουν την οικονομική και κοινωνική δομή, προκειμένου η μετάβασή τους να είναι δίκαιη και κοινωνικά βιώσιμη.

Για την επίτευξη του στόχου αυτού, στο πλαίσιο της νέας Πολιτικής Συνοχής και σε εφαρμογή της «Πράσινης Νέας Συμφωνίας» και του επενδυτικού σχεδίου «Βιώσιμη Ευρώπη» (COM(2020) 21 της 14.1.2020) θεσπίζεται ένας «Μηχανισμός Δίκαιης Μετάβασης» (ΜΔΜ).

Ο ΜΔΜ θα είναι συμπληρωματικός με τις άλλες δράσεις του προϋπολογισμού της Ευρωπαϊκής Ένωσης για την επόμενη περίοδο προγραμματισμού 2021-2027 (Πολυετές Δημοσιονομικό Πλαίσιο, ΠΔΠ).

Το **Πράσινο Ταμείο** έρχεται να συνδράμει στην ομαλή και δίκαιη μετάβαση των λιγνιτικών περιοχών στη μεταλιγνιτική εποχή, μέσω του προγράμματος «Χρηματοδότηση έργων και δράσεων για την ανάπτυξη βιώσιμων οικονομικών δραστηριοτήτων χαμηλού ανθρακικού και περιβαλλοντικού αποτυπώματος στις Π.Ε. Κοζάνης, Φλώρινας, και στο Δήμο Μεγαλόπολης της Π.Ε. Αρκαδίας από τα έσοδα πλειστηριασμών δικαιωμάτων εκπομπών 2018». Το πρόγραμμα αντλεί πόρους από την κατανομή εσόδων από τους πλειστηριασμούς των δικαιωμάτων εκπομπών αερίων θερμοκηπίου.

Το πρόγραμμα αποσκοπεί στην προώθηση αειφόρων και βιώσιμων παρεμβάσεων στους δήμους, οι οποίοι επηρεάζονται από την επιλογή της πλήρους απολιγνιτοποίησης του τομέα ηλεκτροπαραγωγής έως το έτος 2028 σύμφωνα με τις προβλέψεις του επικαιροποιημένου Εθνικού Σχεδίου για την Ενέργεια και το Κλίμα (ΕΣΕΚ).

Πιο συγκεκριμένα, το πρόγραμμα θα στοχεύσει -μεταξύ άλλων- στην προώθηση παρεμβάσεων για την προώθηση της κυκλικής οικονομίας και στους Δήμους Βελβεντού, Βοϊου, Σερβίων και Πρεσπών.

Οι κατευθύνσεις που ακολουθούν επιδιώκουν να διευκολύνουν τους δήμους αυτούς, προκείμενα να εκπονήσουν Σχέδια Δράσης για την Κυκλική Οικονομία, στο πλαίσιο του Μέτρου 1: Κατάρτιση τοπικών Σχεδίων Δράσης για την Κυκλική Οικονομία, του Α.Π.2: Σχέδια Δράσης για την Κυκλική Οικονομία, του προγράμματος.

# Αναφορά στο Εθνικό και Ευρωπαϊκό θεσμικό πλαίσιο, προβλέψεις Εθνικής Στρατηγικής και Σχεδίου Δράσης της Επιτροπής για την Κυκλική Οικονομία

Οι αρχές της κυκλικής οικονομίας σε εθνικό επίπεδο αποτυπώνονται στην [Εθνική Στρατηγική για την κυκλική οικονομία](http://www.greekscrapmetal.gr/assets/uploads/files/ethniki_stratigiki_kikliki_oikonomia.pdf). Πρόσφατα, εγκρίθηκε με την ΠΥΣ 39 της 31.8.2020 (ΦΕΚ-185 Α/29-9-20) [το Εθνικό Σχέδιο Διαχείρισης Αποβλήτων (Ε.Σ.Δ.Α.) για την περίοδο 2020-2030](http://www.nomotelia.gr/photos/File/185a-20.pdf), που περιλαμβάνει τον **οδικό χάρτη για την κυκλική οικονομία** για την εφαρμογή συγκεκριμένων δραστηριοτήτων στην Ελλάδα.

Επίσης, στο πλαίσιο του [Νέου Σχεδίου Δράσης της Ευρωπαϊκής Επιτροπής για την κυκλική οικονομία](https://eur-lex.europa.eu/resource.html?uri=cellar:9903b325-6388-11ea-b735-01aa75ed71a1.0019.02/DOC_1&format=PDF) προβλέπεται η ανάληψη δραστηριοτήτων στο άμεσο μέλλον σε ευρωπαϊκό επίπεδο, οι οποίες θα αφορούν και στην Ελλάδα. Οι δραστηριότητες θα είναι νομοθετικής κυρίως μορφής, οι οποίες θα αφορούν στον σχεδιασμό βιώσιμων προϊόντων, στην ενσωμάτωση αρχών κυκλικής οικονομίας σε μεθόδους παραγωγής, στην ενίσχυση της κυκλικότητας ορισμένων προϊόντων (ηλεκτρονικά, ηλεκτρικές στήλες, οχήματα, πλαστικά, συσκευασίες, κατασκευές, κτίρια, τρόφιμα κ.ά.), στην ενίσχυση της δημιουργίας αγοράς δευτερογενών υλικών, στη μείωση τοξικών χημικών ουσιών κ.ά.

Οι παράμετροι της κυκλικής οικονομίας θα πρέπει να ενσωματωθούν στα σχέδια για τη μελλοντική ανάπτυξη των περιοχών, όπου σήμερα λειτουργούν οι σταθμοί παραγωγής ενέργειας με χρήση λιγνίτη. Τα εκπονούμενα τοπικά Σχέδια Δράσης Κυκλικής Οικονομίας θα περιλαμβάνουν, κατ’ ελάχιστον όσα αναφέρονται στις επόμενες ενότητες.

# Βασικές κατευθύνσεις σύνταξης Σχεδίων Δράσης Κυκλικής Οικονομίας

Προφίλ του Δήμου

Αποτύπωση της υφιστάμενης κατάστασης του Δήμου και της ευρύτερης περιοχής επέμβασης. Ενδεικτικά, τα ακόλουθα δεδομένα θα ληφθούν υπόψη και θα αξιολογηθούν:

* Γενικά στοιχεία: πληθυσμός, έκταση, γεωγραφική περιοχή, διοικητικά όρια, πόλεις και οικισμοί
* Πληθυσμιακά δεδομένα: δημογραφικά χαρακτηριστικά
* Πολεοδομικά δεδομένα: κτιριακό απόθεμα, παλαιότητα κτιρίων, πυκνότητα δόμησης
* Περιβαλλοντικά χαρακτηριστικά: γεωμορφολογία, φυσικοί πόροι, υπέδαφος, λεκάνες Απορροής, κλιματολογικά δεδομένα
* Χρήσεις γης: Αστική δόμηση, γεωργικές καλλιέργειες, κτηνοτροφία, βιομηχανία, δάση, κ.λπ.
* Δίκτυα υποδομών: συγκοινωνιακά δίκτυα, δίκτυα ύδρευσης αποχέτευσης, μονάδες επεξεργασίας λυμάτων, κ.λπ.
* Καταγραφή υποδομών διαχείρισης αποβλήτων: Υφιστάμενο δίκτυο συλλογής, αριθμός συλλεγόμενων ρευμάτων, διαθέσιμος λειτουργικός εξοπλισμός, χώροι/κτίρια διαχείρισης αποβλήτων κ.α.
* Καταγραφή ποσοτικών στοιχείων: Συνολική παραγωγή αποβλήτων (υγρών και στερεών, αστικών, βιομηχανικών, αγροτικών), χρήσεις πάσης φύσεως πόρων (π.χ. νερό, ενέργεια, πρωτογενή υλικά κ.α.)
* Τομείς απασχόλησης: απασχόληση στον πρωτογενή, δευτερογενή και τριτογενή τομέα, προφίλ τοπικών επιχειρήσεων

Μεθοδολογία αξιολόγησης προτεινόμενων δράσεων

Καθορισμός και περιγραφή της μεθοδολογίας προσδιορισμού και αξιολόγησης των μέτρων και δράσεων Κυκλικής Οικονομίας στην ευρύτερη περιοχή του Δήμου, λαμβάνοντας υπόψη και τα δεδομένα που προέκυψαν από την αποτύπωση και ανάλυση της υφιστάμενης κατάστασης.

Τα παραπάνω 2 στοιχεία αποτελούν την αποτύπωση και ανάλυση της υφιστάμενης κατάστασης και συνδέονται με την προκαταβολή.

Όραμα και στρατηγική του Δήμου

Καθορισμός του ευρύτερου οράματος και της στρατηγικής που θα οδηγήσει στην ιεράρχηση των στόχων και την καταγραφή των προτεραιοτήτων για την υλοποίηση τους στο πλαίσιο των Δράσεων της Κυκλικής Οικονομίας. Είναι σημαντικό να εντοπιστούν τα τοπικά πλεονεκτήματα, τα ιδιαίτερα χαρακτηριστικά και οι προκλήσεις και να κινητοποιηθούν οι κάτοικοι της περιοχής για την υλοποίηση των δράσεων.

Προτεινόμενα έργα και δράσεις

Προτεινόμενα συγκεκριμένα έργα και δράσεις στους ακόλουθους τομείς, ενδεικτικά και όχι περιοριστικά:

* Δράσεις πρόληψης παραγωγής αποβλήτων
* Προετοιμασία για επαναχρησιμοποίηση, επαναχρησιμοποίηση και ανακύκλωση/κομποστοποίηση προϊόντων
* Διευκόλυνση της βιομηχανικής συμβίωσης
* Χρήση δευτερογενών υλικών και αποβλήτων ως παραγωγικών πόρων
* Βελτίωση της απόδοσης της ανακύκλωσης με έμφαση στην ανακύκλωση προστιθέμενης αξίας
* Αύξηση της ανακύκλωσης με ενίσχυση δράσεων διαλογής στην πηγή
* Επαναχρησιμοποίηση επεξεργασμένων υγρών αποβλήτων και ιλύος από εγκαταστάσεις επεξεργασίας υγρών αποβλήτων
* Αύξηση ανακυκλωμένου περιεχομένου στα δομικά υλικά
* Ενεργειακή αξιοποίηση βιοαποβλήτων με παραγωγή βιοαερίου, βιοντίζελ, κομπόστ κ.α.
* Αύξηση ασφαλούς, βιώσιμης και κυκλικής χρήσης των αποβλήτων από εκσκαφές, κατασκευές και κατεδαφίσεις (ΑΕΕΚ)– Επιλεκτική αποδόμηση κτιρίων
* Αποκατάσταση βιομηχανικών ρυπασμένων περιοχών[[1]](#footnote-2)
* Μείωση στη χρήση επικίνδυνων χημικών ουσιών
* Προώθηση της κυκλικότητας στις παραγωγικές διαδικασίες
* Υιοθέτηση προτύπων Κυκλικής Οικονομίας στις πρακτικές προμηθειών (Green Public Procurement)
* Ανάπτυξη προγραμμάτων κατάρτισης και εργαλείων για τη διάδοση βέλτιστων πρακτικών Κυκλικής Οικονομίας
* Δράσεις ενημέρωσης, ευαισθητοποίησης και υποκίνησης της συμμετοχής των πολιτών

Χρονοδιάγραμμα υλοποίησης – Ορόσημα – Παραδοτέα

Χρονοδιάγραμμα υλοποίησης των σημαντικότερων δράσεων, των ορόσημών[[2]](#footnote-3) τους και των παραδοτέων[[3]](#footnote-4) τους.

Καθορισμός μέτρων και δεικτών παρακολούθησης δράσεων και εκτίμησης αναμενόμενων αποτελεσμάτων

Καθορισμός των μέτρων και δεικτών παρακολούθησης των δράσεων και εκτίμηση των αναμενόμενων αποτελεσμάτων τους.

* Ενδιαφέρον έχει ο Δήμος να περιγράψει τουλάχιστον για τα έργα προτεραιότητάς του, τις ενέργειες που έκανε για την ωρίμανσή τους και τις ενέργειες που απομένουν προκειμένου τα έργα αυτά να είναι έτοιμα προς δημοπράτηση, καθώς και τον απαιτούμενο χρόνο γι’ αυτό, όπως και τη συνολική εκτιμώμενη διάρκεια υλοποίησης του έργου και τον εκτιμώμενο προϋπολογισμό του.

1. Προώθηση πρωτοβουλιών για τη μείωση της σφράγισης του εδάφους, την αποκατάσταση εγκαταλελειμμένων ή μολυσμένων βιομηχανικών εκτάσεων και αύξηση της ασφαλούς, βιώσιμης και κυκλικής χρήσης των χωμάτων εκσκαφής. [↑](#footnote-ref-2)
2. Σημαντικές ημερομηνίες του χρονοδιαγράμματος που αντικατοπτρίζουν σημαντικές στιγμές για την κάθε δράση, αν αυτές υφίστανται (π.χ. ορισμός αναδόχου, έναρξη εργασιών, κ.α.) [↑](#footnote-ref-3)
3. Ημερομηνία ολοκλήρωσης της εκάστοτε δράσης η οποία σηματοδοτείται από κάποια συγκεκριμένη ενέργεια (π.χ. παράδοση τελικής μελέτης, παράδοση λειτουργικής μονάδας, κλπ.). [↑](#footnote-ref-4)